Am 3. März 2001 im Spil Hansa Roschtock gäge de FC Bayern Münche het der Oliver Kahn bim Stand vo 3:2 für d Roschtocker i der Schlussminute im gägnerische Strafruum, der Ball nach ere Egge i ds Goal gfuschtet u het dadrufabe wäg der Regelwidrigkeit vom Schidsrichter Markus Merk di Gälb-Roti Charte übercho. Später het är im scherz gseit: “I ha dänkt, der Goali darf im Strafruum der Ball mit der Hand spile.”